-ሰፍ ዘይብል ዋጋ ዝኸፈልናሉ መሰል ኢና ንጥቀም ዘለና- ኣባል ፈጻሚት ስራሕ ህወሓት ኣይተ ጌታቸው ረዳ ባይቶ ፌደሬሽን ኢትዮጵያ፡ እቲ መረጻ "ዘይሕጋውን ተቐባልነት ዘይብሉን" ክብል እኳ እንተወሰነ፡ ክልል ትግራይ ግን እቲ ምርጫ መሰል ርእሰ-ምሕደራና እነረጋግጸሉ ኣብ ዋጋ ዕዳጋ ዘይነእትዎ መሰል እዩ ክብል እዩ ዝገልጾ። እቲ ሰዓት ሽዱሽተ ናይ ንግሆ (ሰዓት-12 ብኢትዮጵያ) ዝጀመረ መረጻ፡ ትማሊ ሰዓት ሽዱሽተ ምሸት (ሰዓት-12) ከምዝተዛዘመን ኣስታት 97% ካብቲ ከድምጽ ዝተመዝገበ ህዝቢ፡ ኣድሚጹ ክኸውን ከምዝኽእል ኣቦ መንበር ኮሚሽን መረጻ ትግራይ መምህር ሙሉ ወርቅ ኪዳነ ማርያም ገሊጹ። እቲ ኮሚሽነር እቲ መረጻ ብጽቡቕ ከምዝተዛዘመን፡ ሰባት፡ ከም ዋኒኖም ብሓጎስ ከምዘሰላሰሉዎ ንቢቢሲ ሓቢሩ። ምርጫኸ ተኻይዱ፡ ድሕሪኡ'ኸ ናበይ ገጽካ እዩ?
